Расповед пра Кірмашы праектаў будзе няпоўны, калі мы не згадаем пра ідэі, якія нарадзіліся проста на сустрэчы. Зміцер Янкоў і Андрэй Мядзведзеў абмеркавалі, як яны могуць спалучыць правядзенне пленэраў, пагатоў што Рэчыца і Чырвоны Кастрычнік месцяцца на суседніх берагах Дняпра; Аляксандр запрасіў Юлію Сівец і Міколу Беньку ў Рагачоў – паглядзець на рэалізаваны праект адроджанай крыніцы і падзяліцца досведам; Андрэй Павук з Рудабелкі і Дзяніс Рабянок з Калінкавічаў высветлілі, што іх праекты можна рэалізаваць практычна аднолькавым чынам, а значыць, лепш аб’яднаць намаганні…